3. ลักษณะการประกอบธุรกิจ

3.1. การเปลี่ยนแปลงและพัฒนาการที่สำคัญ

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) (“บริษัทฯ”) เดิมชื่อ
“บริษัทหลักทรัพย์ กิมเอ็ง (ประเทศไทย) จำกัด (มหาชน)” ซึ่งเปลี่ยนชื่อจาก “บริษัทหลักทรัพย์
นิธิภัทร จำกัด” จดทะเบียนจัดตั้งขึ้นเมื่อวันที่ 3 เมษายน 2539 ด้วยทุนจดทะเบียนเริ่มแรก 1,000
ล้านบาท การจัดตั้งบริษัทเป็นผลมาจากการแยกการประกอบธุรกิจเงินทุน
และการประกอบธุรกิจหลักทรัพย์ออกจากกันของบริษัทเงินทุนหลักทรัพย์ นิธิภัทร จำกัด (มหาชน)
โดยบริษัทเงินทุน นิธิภัทร จำกัด (มหาชน) ถือหุ้นร้อยละ 99.99
ของหุ้นที่จำหน่ายได้แล้วทั้งหมดในบริษัทหลักทรัพย์ นิธิภัทร จำกัด และเมื่อวันที่ 14 สิงหาคม 2539
บริษัทหลักทรัพย์ นิธิภัทร จำกัด ได้รับโอนสินทรัพย์และหนี้สินที่เกี่ยวกับธุรกิจหลักทรัพย์
รวมทั้งการเป็นสมาชิกตลาดหลักทรัพย์แห่งประเทศไทย หมายเลข 42 จากบริษัทเงินทุนหลักทรัพย์
นิธิภัทร จำกัด (มหาชน)
โดยได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
ก.ล.ต.) และเริ่มประกอบธุรกิจหลักทรัพย์ตั้งแต่นั้นเป็นต้นมา

และต่อมาเมื่อปี พ.ศ. 2540 จากวิกฤตการณ์ทางเศรษฐกิจและการเงินของประเทศ
ทำให้มีการปิดกิจการของสถาบันการเงิน 56 แห่ง ตามคำสั่งของรัฐบาลในวันที่ 8 สิงหาคม 2540
ซึ่งรวมถึงการปิดกิจการลงของบริษัทเงินทุน นิธิภัทร จำกัด (มหาชน) ซึ่งเป็นบริษัทแม่ของบริษัทฯ
อย่างไรก็ตามบริษัทฯยังคงดำเนินธุรกิจต่อมา
แต่อยู่ภายใต้การติดตามดูแลขององค์กรเพื่อการปฏิรูประบบสถาบันการเงิน (ปรส.)
ก่อนที่จะมีการเปลี่ยนแปลงโครงสร้างผู้ถือหุ้น ซึ่งบริษัท กิมเอ็ง โฮลดิ้งส์ จำกัด
ซึ่งเป็นบริษัทที่จดทะเบียนในประเทศสิงคโปร์
และเป็นผู้ถือหุ้นใหญ่ในบริษัทหลักทรัพย์ที่เป็นสมาชิกตลาดหลักทรัพย์ทั้งในภูมิภาคเอเซียและตลาดหลักทรัพย์หลักๆของโลก
ซึ่งมีเครือข่ายในหลายประเทศและต่อมาได้เข้าเป็นบริษัทจดทะเบียนในตลาดหลักทรัพย์ประเทศสิงคโปร์
ได้ชนะการประมูลซื้อหุ้นของบริษัทหลักทรัพย์ นิธิภัทร จำกัด (“นิธิภัทร”) จาก
องค์การเพื่อการปฏิรูประบบสถาบันการเงิน (ปรส.)
และได้เข้าเป็นผู้ถือหุ้นและบริหารงานทั้งหมดในบริษัทฯ

และเมื่อวันที่ 1 มกราคม 2545 บริษัทฯได้ลงนามในสัญญาโอนทรัพย์สิน
เพื่อรับโอนทรัพย์สินจากบริษัทหลักทรัพย์ หยวนต้า (ประเทศไทย) จำกัด
อันเนื่องมาจากการรวมกิจการของบริษัทฯ กับบริษัทหลักทรัพย์ หยวนต้า (ประเทศไทย) จำกัด

และเมื่อวันที่ 17 ตุลาคม 2545 บริษัทฯได้แปรสภาพจากบริษัทจำกัดเป็นบริษัทมหาชนจำกัด
พร้อมกับเปลี่ยนชื่อเป็น “บริษัทหลักทรัพย์ กิมเอ็ง (ประเทศไทย) จำกัด (มหาชน)”
โดยบริษัทฯได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และหุ้นสามัญของบริษัทฯได้เข้าทำการซื้อขายในตลาดหลักทรัพย์แห่งประเทศไทย เมื่อวันที่ 3
ธันวาคม 2546 เป็นวันแรก

ในปี 2550 บริษัทฯได้รับอนุญาตจากกระทรวงการคลังในการจัดตั้งบริษัทหลักทรัพย์จัดการกองทุนรวม
และได้ดำเนินการจัดตั้งบริษัทหลักทรัพย์จัดการกองทุนรวม เคอีเอสที การ์เดียน จำกัด อีกทั้ง
บริษัทฯเป็นหนึ่งในผู้ริเริ่มก่อตั้งกองทุน Exchange Trade Fund (ETF) ซึ่งอ้างอิงกับดัชนี SET50
อันเป็นกองทุนแรกของประเทศไทย โดยใช้ชื่อว่า “TDEX”

ในปี 2554 Mayban IB Holdings Sdn Bhd ได้ซื้อหุ้นสามัญร้อยละ 100 ของ บริษัท กิมเอ็ง
โฮลดิ้งส์ จำกัด ซึ่งเป็นผู้ถือหุ้นใหญ่ของบริษัทฯ และได้ทำคำเสนอซื้อหุ้นสามัญของบริษัทฯ
ได้ในสัดส่วนร้อยละ 27.99 (ไม่รวมหุ้นทุนที่ซื้อคืน) และต่อมาได้ปรับโครงสร้างการถือหุ้น จึงทำให้
บริษัท เมย์แบงก์ กิมเอ็ง โฮลดิ้งส์ จำกัด เป็นผู้ถือหุ้นใหญ่ของบริษัทฯ ในสัดส่วนร้อยละ 83.50

และในปี 2555 บริษัทฯ ยังคงรักษาส่วนแบ่งทางการตลาดด้านการซื้อขายหลักทรัพย์สูงสุดเป็นอันดับ
1 มาอย่างต่อเนื่องเป็นเวลา 11 ปี ติดต่อกัน ในระหว่างปี 2545-2555

3.2. ภาพรวมการประกอบธุรกิจ 

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) (“บริษัทฯ”)
ประกอบธุรกิจหลักทรัพย์ โดยได้รับใบอนุญาตจากกระทรวงการคลังให้ประกอบธุรกิจหลักทรัพย์ 4
ประเภท ได้แก่ การเป็นนายหน้าซื้อขายหลักทรัพย์ การค้าหลักทรัพย์ การจัดจำหน่ายหลักทรัพย์
และการเป็นที่ปรึกษาการลงทุน ทั้งนี้ บริษัทฯเป็นสมาชิกตลาดหลักทรัพย์แห่งประเทศไทยหมายเลข
42
นอกจากนี้บริษัทฯยังได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทยให้ทำหน้าที่เป็นที่ปรึกษาทางการเงิน ซึ่งได้แก่
การเป็นที่ปรึกษาทางการเงินในการออกและเสนอขายหลักทรัพย์แก่ประชาชนทั่วไป
การนำบริษัทเข้าจดทะเบียนในตลาดหลักทรัพย์และตลาดหลักทรัพย์ MAI
การจัดเตรียมคำเสนอซื้อหลักทรัพย์ และการเป็นที่ปรึกษาทางการเงินของ
ผู้ถือหุ้นในการทำรายการประเภทต่างๆของบริษัทจดทะเบียน
บริษัทฯได้รับใบอนุญาตจากกระทรวงการคลังให้ประกอบธุรกิจซื้อขายสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า
(Derivatives Agent) ตามพระราชบัญญัติสัญญาซื้อขายล่วงหน้า พ.ศ. 2546
บริษัทฯได้ผ่านการคัดเลือกให้เป็นสมาชิกของ บริษัท ตลาดอนุพันธ์ (ประเทศไทย) จำกัด (มหาชน)
(Thailand Futures Exchange: TFEX) และได้ผ่านการคัดเลือกให้เป็นสมาชิกของ บริษัท
สำนักหักบัญชี (ประเทศไทย) จำกัด (Thailand Clearing House: TCH)
เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์ ตลอดจนบริษัทฯ
ยังได้รับใบอนุญาตการการประกอบธุรกิจหลักทรัพย์ประเภทกิจการยืมและให้ยืมหลักทรัพย์อีกด้วย

ปัจจุบัน บริษัทฯมีสำนักงานใหญ่อยู่ที่อาคารสำนักงาน ดิออฟฟิศเศส แอท เซ็นทรัลเวิลด์ ชั้น 20-21,
24 เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพมหานคร 10330

ณ วันที่ 31 ธันวาคม 2555 บริษัทฯมีสำนักงานสาขาจำนวน 45 สาขา (ไม่รวมสำนักงานใหญ่) ตั้งอยู่ทั้งในเขตกรุงเทพมหานคร ปริมณฑล และเขตภูมิภาคต่างๆ ได้แก่ จังหวัดปทุมธานี นนทบุรี สมุทรสาคร สมุทรสงคราม ชลบุรี ระยอง จันทบุรี นครราชสีมา สระแก้ว สุรินทร์ อุบลราชธานี เชียงใหม่ ลำปาง สุราษฎร์ธานี สงขลา ภูเก็ต และยะลา 

3.3 ภาพรวมการประกอบธุรกิจของบริษัทย่อย

ณ วันที่ 31 ธันวาคม 2555 บริษัทถือหุ้นในบริษัทย่อย 1 บริษัท คือ
บริษัทหลักทรัพย์จัดการกองทุนรวม กิมเอ็ง (ประเทศไทย) จำกัด
(เดิมชื่อบริษัทหลักทรัพย์จัดการกองทุนรวม เคอีเอสที การ์เดียน จำกัด จากนั้นเปลี่ยนชื่อเป็น
บริษัทหลักทรัพย์จัดการกองทุนรวม กิมเอ็ง จำกัด) ซึ่งประกอบธุรกิจจัดการกองทุนรวม
บริษัทหลักทรัพย์จัดการกองทุนรวม กิมเอ็ง (ประเทศไทย) จำกัด ก่อตั้งขึ้นเมื่อวันที่ 18 พฤษภาคม
2550 ด้วยทุนจดทะเบียน 100.00 ล้านบาท (ชำระเต็มมูลค่าแล้ว) ในปัจจุบัน
ที่ตั้งสำนักงานใหญ่ของบริษัทหลักทรัพย์จัดการกองทุนรวม กิมเอ็ง (ประเทศไทย) จำกัด ตั้งอยู่ที่
อาคารสำนักงาน ดิ ออฟฟิศเศส แอท เซ็นทรัลเวิลด์ ชั้น 25 เลขที่ 999/9 ถนนพระราม 1
แขวงปทุมวัน เขตปทุมวัน กรุงเทพมหานคร 10330 โดยบริษัทเป็นผู้ถือหุ้นใหญ่
โดยถือหุ้นในสัดส่วนร้อยละ 99.99
ของหุ้นที่จำหน่ายแล้วทั้งหมดของบริษัทหลักทรัพย์จัดการกองทุนรวม กิมเอ็ง (ประเทศไทย) จำกัด

3.4. นโยบายการแบ่งการดำเนินงานของบริษัทในกลุ่ม

บริษัทและบริษัทย่อยบริหารงานโดยผู้บริหารมืออาชีพ โดยบริษัทได้มีการแต่งตั้งบุคลากรของบริษัทฯ
เข้าร่วมเป็นกรรมการ ในบริษัทย่อย
โดยมีวัตถุประสงค์เพื่อร่วมกำหนดแนวนโยบายการดำเนินการต่างๆ

3.5. โครงสร้างรายได้ของบริษัทฯ

โครงสร้างรายได้ของบริษัทฯ รวมบริษัทย่อย ตามงบการเงินปี 2553 - 2555 เป็นดังนี้

+------------------------+-------+-----+-------+------+-------+------+
| รายได้                  | 2553  |     | 2554  |      | 2555  |      |
|                        |       |     |       |      |       |      |
|                        | ม.ค   |     | ม.ค   |      | ม.ค   |      |
|                        | .-ธ.ค |     | .-ธ.ค |      | .-ธ.ค |      |
|                        | .2553 |     | .2554 |      | .2555 |      |
+------------------------+-------+-----+-------+------+-------+------+
|                        | ล     | %   | ล     | %    | ล     | %    |
|                        | ้านบาท |     | ้านบาท |      | ้านบาท |      |
+------------------------+-------+-----+-------+------+-------+------+
| ค่านายหน้าซื้อขายหลักทรัพย์   | 2,4   | 80  | 2,2   | 7    | 2,2   | 6    |
|                        | 99.99 | .34 | 86.93 | 1.62 | 56.10 | 9.73 |
+------------------------+-------+-----+-------+------+-------+------+
| ค่านายห                 | 1     | 6   | 3     | 1    | 2     | 8.19 |
| น้าซื้อขายสัญญาซื้อขายล่วงหน้า | 88.52 | .06 | 37.47 | 0.57 | 64.97 |      |
+------------------------+-------+-----+-------+------+-------+------+
| ค่าธรรมเนียมและบริการ     | 63.03 | 2   | 45.39 | 1.42 | 80.40 | 2.48 |
|                        |       | .03 |       |      |       |      |
+------------------------+-------+-----+-------+------+-------+------+
| กำไร (ขาดทุน)           | 48.60 | 1   | (8    | (2   | (6    | (2   |
| จากการซื้อขายหลักทรัพย์     |       | .56 | 4.10) | .63) | 8.84) | .13) |
+------------------------+-------+-----+-------+------+-------+------+
| กำไร (ขาดทุน)           | 51.67 | 1   | 1     | 4.18 | 94.99 | 2.94 |
| จากการซื้อขายตราสารอนุพันธ์ |       | .66 | 33.54 |      |       |      |
+------------------------+-------+-----+-------+------+-------+------+
| ดอกเบี้ยและเงินปันผล       | 86.06 | 2   | 2     | 6.66 | 2     | 7.39 |
|                        |       | .77 | 12.61 |      | 39.22 |      |
+------------------------+-------+-----+-------+------+-------+------+
| ดอกเบี้ยเงินกู้เพื่อซื้อหลักทรัพย์ | 1     | 5   | 2     | 7.44 | 3     | 1    |
|                        | 55.45 | .00 | 37.40 |      | 43.41 | 0.61 |
+------------------------+-------+-----+-------+------+-------+------+
| รายได้อื่นๆ               | 18.47 | 0   | 23.70 | 0.74 | 25.30 | 0.78 |
|                        |       | .59 |       |      |       |      |
+------------------------+-------+-----+-------+------+-------+------+
| รวม                    | 3,1   | 100 | 3,1   | 10   | 3,2   | 10   |
|                        | 11.79 | .00 | 92.94 | 0.00 | 35.56 | 0.00 |
+------------------------+-------+-----+-------+------+-------+------+

หมายเหตุ : บริษัทย่อย (บริษัทหลักทรัพย์จัดการกองทุนรวม กิมเอ็ง (ประเทศไทย) จำกัด)
เริ่มก่อตั้งเมื่อวันที่ 18 พฤษภาคม 2550 โดยมีรายได้ตามงบการเงิน ซึ่งเป็นรายได้จากดอกเบี้ยรับ
สำหรับงวดปี 2553 2554 และปี 2555 เท่ากับ 1.05 ล้านบาท, 1.87 ล้านบาท และ 1.30
ล้านบาท ตามลำดับ โดยในช่วงปี 2555 บริษัทย่อยมีผลการดำเนินงานขาดทุนเท่ากับ 31.56
ล้านบาทซึ่งเกิดจากค่าใช้จ่ายที่สำคัญ คือ ค่าใช้จ่ายเกี่ยวกับพนักงานเท่ากับ 22.05 ล้านบาท และ
ค่าเทคโนโลยีสารสนเทศเท่ากับ 4.99 ล้านบาท
อย่างไรก็ตามบริษัทย่อยมีรายได้จากการดำเนินการดำเนินธุรกิจในปี 2555
เป็นค่าธรรมเนียมและบริการเท่ากับ 2.58 ล้านบาท จากรายได้ค่าธรรมเนียมและบริการ
ทั้งในส่วนของการจัดการกองทุนรวม และกองทุนรวมบุคคล
ซึ่งดำเนินการภายใต้การจัดการของบริษัทย่อยดังกล่าว

โครงสร้างรายได้ของเฉพาะบริษัทฯตามงบการเงินปี 2553 - 2555 เป็นดังนี้

+--------------------------+-------+-----+-------+-----+------+-----+
| รายได้                    | 2553  |     | 2554  |     | 2555 |     |
|                          |       |     |       |     |      |     |
|                          | ม.ค   |     | ม.ค   |     | ม    |     |
|                          | .-ธ.ค |     | .-ธ.ค |     | .ค.- |     |
|                          | .2553 |     | .2554 |     | ธ.ค. |     |
|                          |       |     |       |     | 2555 |     |
+--------------------------+-------+-----+-------+-----+------+-----+
|                          | ล     | %   | ล     | %   | ล้า   | %   |
|                          | ้านบาท |     | ้านบาท |     | นบาท |     |
+--------------------------+-------+-----+-------+-----+------+-----+
| ค่านายหน้าซื้อขายหลักทรัพย์     | 2,4   | 80  | 2,2   | 71  | 2,25 | 69  |
|                          | 99.99 | .34 | 86.93 | .65 | 6.10 | .78 |
+--------------------------+-------+-----+-------+-----+------+-----+
| ค่านา                     | 1     | 6   | 3     | 10  | 26   | 8   |
| ยหน้าซื้อขายสัญญาซื้อขายล่วงหน้า | 88.52 | .06 | 37.47 | .57 | 4.97 | .19 |
+--------------------------+-------+-----+-------+-----+------+-----+
| ค่าธรรมเนียมและบริการ       | 63.03 | 2   | 44.95 | 1   | 7    | 2   |
|                          |       | .03 |       | .41 | 8.67 | .43 |
+--------------------------+-------+-----+-------+-----+------+-----+
| กำไร (ขาดทุน)             | 48.60 | 1   | (8    | (2. | (68  | (2. |
| จากการซื้อขายหลักทรัพย์       |       | .56 | 4.10) | 63) | .84) | 13) |
+--------------------------+-------+-----+-------+-----+------+-----+
| กำไร (ขาดทุน)             | 51.67 | 1   | 1     | 4   | 9    | 2   |
| จากการซื้อขายตราสารอนุพันธ์   |       | .66 | 33.54 | .18 | 4.99 | .94 |
+--------------------------+-------+-----+-------+-----+------+-----+
| ดอกเบี้ยและเงินปันผล         | 86.06 | 2   | 2     | 6   | 23   | 7   |
|                          |       | .77 | 10.74 | .60 | 7.93 | .36 |
+--------------------------+-------+-----+-------+-----+------+-----+
|   ดอกเบี้ยเงินกู้เพื่อซื้อหลักทรัพย์ | 1     | 5   | 2     | 7   | 34   | 10  |
|                          | 55.45 | .00 | 37.40 | .44 | 3.41 | .62 |
+--------------------------+-------+-----+-------+-----+------+-----+
| รายได้อื่นๆ                 | 18.47 | 0   | 24.89 | 0   | 2    | 0   |
|                          |       | .59 |       | .78 | 6.09 | .81 |
+--------------------------+-------+-----+-------+-----+------+-----+
| รวม                      | 3,1   | 100 | 3,1   | 100 | 3,23 | 100 |
|                          | 11.79 | .00 | 91.82 | .00 | 3.32 | .00 |
+--------------------------+-------+-----+-------+-----+------+-----+